OAV: Bashar Asad KXDRga borib Kim Chen In bilan uchrashmoqchi

Suriya prezidenti Bashar Asad KXDRga rasmiy tashrif bilan borishini hamda mamlakat yetakchisi Kim Chen In bilan uchrashishini ma’lum qildi, deb xabar beradi “TASS”.

Qayd etilishicha, Asad bu haqda 30-may kuni KXDRning Suriyadagi yangi elchisiga ishonch yorlig‘ini topshirayotgan paytda ma’lum qilgan.
“Men kelgusida KXDRga borib, mamlakat rahbari Kim Chen In bilan ushrashishga tayyorman”, — deydi Asad.
Asad KXDR yetakchisining sa’y-harakatlari bilan Koreya yarim orolida ijobiy o‘zgarishlar yuz berayotganini ham ta’kidlagan.
“Suriya hukumati KXDR siyosatini qo‘llab-quvvatlaydi”, — deydi Asad.